[{"text_idx": "#000001", "text": "Llywodraeth Lafur yn llusgo\u2019i thraed dros lygredd aer"}, {"text_idx": "#000003", "text": "Mae cyfres o gwestiynau gan Blaid Cymru wedi datgelu fod y Llywodraeth Lafur yn cymryd ei hamser dros fframwaith am barth aer gla\u0302n i Gymru."}, {"text_idx": "#000004", "text": "Mae ansawdd aer yn bwnc a ddatganolwyd. Fis diwethaf, beirniadwyd Llywodraeth Cymru gan y grw\u0302p amgylcheddol ClientEarth am \u2018gynlluniau annigonol\u2019 a diffyg \u2018camau pendant\u2019 i fynd i\u2019r afael a\u0302 llygredd aer."}, {"text_idx": "#000007", "text": "\u201cMae\u2019n siomedig fod y Llywodraeth Lafur yng Nghymru yn llusgo\u2019i thraed dros lygredd aer. Efallai na fydd ymgynghoriad ar unrhyw fframwaith am barth aer gla\u0302n i Gymru yn digwydd tan ddiwedd Ebrill y flwyddyn nesaf."}, {"text_idx": "#000008", "text": "\u201cYn gynharach eleni, pleidleisiodd y Llywodraeth Llafur yn erbyn tri o welliannau Plaid Cymru i Fil Iechyd Cyhoeddus (Cymru) i fynd i\u2019r afael a\u0302 llygredd aer, gan gynnwys creu strategaeth genedlaethol ar lygredd aer, cyhoeddi canllawiau i fyrddau iechyd lleol ar rybuddio trigolion am lefelau llygredd uchel, a chyhoeddi canllawiau i gynghorau lleol ar fonitro llygredd aer y tu allan i ysgolion a llwybrau teithio llesol."}, {"text_idx": "#000009", "text": "\u201cMae Plaid Cymru hefyd wedi ymgyrchu i sicrhau fod gorsaf bw\u0302er Aberddawan yn gostwng allyriadau anghyfreithlon a chael ymrwymiad cyfreithiol ar Ysgrifenyddion Cabinet Llafur ym Mae Caerdydd i gynhyrchu strategaeth i Gymru er mwyn lleihau llygredd aer."}, {"text_idx": "#000010", "text": "\u201cLlygredd aer yw\u2019r ail achos uchaf o farwolaeth gynnar wedi smygu, ac mae\u2019n lladd 2,400 o bobl cyn eu hamser bob blwyddyn yng Nghymru. Mae hyn yn cyfrif am 6% o\u2019r holl farwolaethau cynnar, sy\u2019n golygu mai llygredd aer yw un o\u2019r argyfyngau iechyd cyhoeddus mwyaf a wynebwn."}, {"text_idx": "#000013", "text": "\u201cLlygredd aer yw un o\u2019r problemau iechyd cyhoeddus sy\u2019n ein hwynebu ni a\u2019n cymunedau. Bu ymateb y Llywodraeth Lafur hyd yma yn swrth a thruenus.\u201d"}]